**ՀԻՄՆԱՎՈՐՈՒՄ  
«ԱԲՈՎՅԱՆ ՔԱՂԱՔԻ Է. ՊԵՏՐՈՍՅԱՆ ՓՈՂՈՑԻ ԹԻՎ 1/45 ՀԱՍՑԵՈՒՄ ԳՏՆՎՈՂ 4,0411 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Ավագանու որոշման նախագիծը կազմվել է Հողային օրենսգրքի 3-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի  29-րդ կետի, «Քաղաքաշինության մասին» օրենքի 143-րդ հոդվածի 5-րդ մասի, ՀՀ կառավարության 2011 թվականի դեկտեմբերի 29-ի N 1920-Ն որոշմամբ հաստատված կարգի 60-րդ կետի դրույթներին համապատասխան՝ հիմք ընդունելով ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 2024 թվականի մայիսի 22-ի N 1/փ-194 դրական եզրակացությունը և հաշվի առնելով ՀՀ քաղաքաշինության կոմիտեի 2024 թվականի հունիսի 10-ի N 06/11.2/8330-24 գրությունը։

Աբովյան քաղաքի Է. Պետրոսյան փողոցի թիվ 1/45 հասցեում գտնվող քաղաքացիներին պատկանող 4.0411 հեկտար մակերեսով (հիմք՝ 2022 թվականի հոկտեմբերի 06-ի N 06102022-07-0144 վկայական, կադաստրային ծածկագիր՝ 07-002-0048-0197) հողամասն ըստ գրանցման արդյունաբերության, ընդերքօգտագործման և այլ արտադրական նշանակության արդյունաբերական օբյեկտների հողամաս է։ Սակայն ՀՀ կառավարության 09.08.2007թ. N 1036-Ն որոշմամբ հաստատված Աբովյանի քաղաքային համայնքի (բնակավայրի) գլխավոր հատակագծով նշված հողամասից 0.1315 հեկտար մակերեսով հողամասը նախատեսված է որպես ընդհանուր օգտագործման ճանապարհ իսկ 0.3090 հեկտար մակերեսով հողամասը նախատեսված է որպես ընդհանուր օգտագործման կանաչ գոտի։ հողամասի սեփականատերերը դիմել են համայնք և ցանկանում են հողամասի նպատակային նշանակությունը փոփոխել բնակավայրերի նպատակային նշանակության բնակելի կաուցապատման հողամասի։ Դիմումի վերաբերյալ Հողերի օգտագործման ժամանակավոր սխեմաների համաձայնեցման միջգերատեսչական հանձնաժողովը 2024 թվականի մայիսի 22-ին տվել է N 1/փ-194  դրական եզրակացությունը։

Ելնելով վերոգրյալից առաջարկվում է Աբովյան քաղաքի գլխավոր հատակագծում կատարել փոփոխություն՝ փոփոխելով Աբովյան քաղաքի Է. Պետրոսյան փողոցի թիվ 1/45 հասցեում գտնվող, քաղաքացիներին պատկանող 07-002-0048-0197 կադաստրային ծածկագրով 4.0411 հեկտար մակերեսով հողամասի նպատակային նշանակությունը բնակավայրերի նպատակային նշանակության բնակելի կառուցապատման հողամասի

«Աբովյան քաղաքի Է. Պետրոսյան փողոցի 1/45 հասցեում գտնվող 4,0411 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, իսկ Աբովյան համայնքի բյուջեի ծախսերում փոփոխություններ չեն առաջանում:

***ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ***